ไม่พบศิลปินดารา มีโยงใยกับปุ๊กกี้แก๊งค้ายา
ตร.-ป.ป.ส.ชี้ไม่ซัดทอด เร่งสำนวนฟ้องใน60วัน,ป.ป.ส.-บช.ปส.แจงชุดสืบสวนยังตรวจสอบไม่ถึงขั้นมีดาราคนไหนเข้าไปเกี่ยวข้องคดียาเสพติดที่มี ปุ๊กกี้ และสามีเป็นผู้ต้องหา อยู่ระหว่างรวบรวมหลักฐานขยายผลตามจับเครือข่ายและยึดทรัพย์ผู้ต้องหา ขณะที่ ผอ.ทัณฑสถานหญิงกลาง เผย ปุ๊กกี้ ยังมีกังวล ต้องเฝ้าระวังอาการโรคหอบหืดของเจ้าตัว,ตำรวจ บช.ปส.พร้อมหน่วยงานที่เกี่ยวข้องยังคงขยายผลต่อ หลังการจับกุมปุ๊กกี้-ปริศนา พรายแสง หรือ น.ส.พริสซิลลา จิวเมลลี่ อายุ 40 ปี อดีตนักร้องดัง และนายชลวิทย์ คีตะตระกูล อายุ 49 ปี สามีพร้อมของกลางยาเสพติดหลายชนิด คาทาวน์โฮม 3 ชั้น ในซอยรามอินทรา 65 หลัง ป.ป.ส.ร่วมกับตำรวจ ปส.ขยายผลจากการจับกุมชาวไต้หวัน ซุกซ่อนเคตามีนในที่เขี่ยบุหรี่ ใส่กล่องพัสดุเตรียมส่งไปไต้หวัน ตรวจสอบเส้นทางการเงินบัญชีธนาคารของอดีต นักร้องสาว ในระยะ 2-3 ปี มีเงินหมุนเวียนนับ 10 ล้านบาท ท่ามกลางกระแสข่าวดารา-นักแสดงหลายคนโอนเงินเข้าบัญชี อยู่ระหว่างพิสูจน์ทราบว่ามีส่วนเกี่ยวข้องหรือไม่,ความคืบหน้าเมื่อเวลา 11.00 น. วันที่ 20 มิ.ย. พล.ต.ต.ชาตรี ไพศาลศิลป์ รอง ผบช.ปส. หัวหน้าชุดคลี่คลายคดีนี้เปิดเผยว่า ภายหลัง บช.ปส.สอบสวนผู้ต้องหาทั้ง 3 คน เสร็จสิ้นและแจ้งข้อหา ก่อนนำตัวไปฝากขังศาลอาญา ชุดสอบสวนพยายามเร่งรวบรวมพยานส่งฟ้องให้อัยการภายใน 60 วัน เพื่อให้อัยการตรวจสำนวนและมีเวลาส่งสำนวนกลับมา หากสั่งสอบเพิ่มเติมในบางประเด็น หลังจากนี้คงจะเรียกผู้กล่าวหาคือเจ้าหน้าที่ ป.ป.ส.มาสอบสวนในส่วนของข้อมูลต่างๆ ที่ยังขาด เพื่อใช้เป็นเบาะแสติดตามเครือข่ายผู้กระทำผิด,ผมเตรียมตั้งชุดสืบสวนตรวจสอบบัญชี เส้นทางการเงินของปุ๊กกี้และสามี โดยประสานกับธนาคารเพื่อขอข้อมูลว่ามีการทำธุรกรรมการเงินกับผู้ใดบ้าง มีหลายขั้นตอนต้องใช้เวลาตรวจสอบ ส่วนที่มีข่าวศิลปินดาราหลายคนเข้ามาเกี่ยวข้องโอนเงินเข้าบัญชีปุ๊กกี้ ชุดทำงานยังตรวจสอบไปไม่ถึงขั้นนั้น มีรายละเอียดขั้นตอนปลีกย่อยมาก ไม่ทราบนักข่าวเอาข้อมูลมาจากไหนว่าเป็นดาราคนนั้นคนนี้เข้ามาเกี่ยวข้อง ข้อมูลพวกนี้ไม่ได้ออกมาจากเราแน่ ขณะนี้ปุ๊กกี้กับสามีไม่ได้ให้การซัดทอดถึงดาราคนไหน ยืนยันขณะนี้ยังไม่สามารถระบุได้ว่ามีดาราคนไหนเข้าไปเกี่ยวข้อง ชุดสืบสวนยังต้องตรวจสอบในส่วนที่เขาไม่บอก พล.ต.ต.ชาตรีกล่าว,ด้านนายนิยม เติมศรีสุข เลขาธิการ ป.ป.ส.เผยว่า คดีนี้อำนาจการสอบปากคำผู้ต้องหาเป็นของตำรวจ บช.ปส. ป.ป.ส.มีหน้าที่ด้านการสืบสวน การจับกุมและการยึดทรัพย์สินเท่านั้น กรณีมีดาราคนไหน เกี่ยวข้องบ้างยังไม่ทราบ ความเห็นส่วนตัว การเสพยาเสพติดนั้นมีทุกกลุ่มอาชีพ เพียงแต่ดาราเป็นที่จับตาของสังคม ทำให้ถูกเพ่งเล็งมาก มีข้อสังเกตตั้งแต่ปลดล็อกกัญชา สถิติการจับกุมผู้เสพกัญชาเพิ่มขึ้น 20 เปอร์เซ็นต์ ส่วนใหญ่เป็นวัยรุ่นอายุไม่เกิน 20 ปี,สำหรับกระแสข่าวลือมีดาราคนดังเกี่ยวข้องกับคดีนี้ถึง 4 รายนั้น มีรายงานว่า ขณะนี้ชุดทำงานยังไม่สามารถยืนยันข้อมูลจากคำพูดของคนในหมู่บ้านผู้ต้องหาได้ ที่ระบุเห็นดาราหลายคนแวะเวียนมาที่บ้านผู้ต้องหาอดีตนักร้องคนดัง ยังต้องตรวจสอบข้อมูลอีกหลายด้าน ส่วนที่มีดาราเข้ามาเกี่ยวข้องนั้น อาจจะเกิดจากขณะที่มีข่าวจับกุมได้มีแชตไลน์ในกลุ่มดาราเพื่อนสนิทเข้ามาถามว่า ปุ๊กกี้ ถูกจับจริงหรือไม่ ขณะนี้ยังไม่พบความเชื่อมโยงกับยาเสพติดสำหรับ ปุ๊กกี้ ก่อนถูกจับคบหากับนายชลวิทย์ คีตะตระกูล มานานกว่า 10 ปี ซึ่งนายชลวิทย์รู้จักชาว ต่างชาติเป็นจำนวนมาก อาทิ ชาวไต้หวัน ชาวสิงคโปร์ ส่วนใหญ่เป็นลูกค้ายาเสพติด แต่นายชลวิทย์พูดภาษาอังกฤษไม่คล่องจึงให้ ปุ๊กกี้ เป็นผู้สื่อสารจนเจ้าตัวเข้าร่วมค้ายาเสพติดอย่างเต็มรูปแบบ นอกจากนี้ชุดสืบสวน บช.ปส.เตรียมรวบรวมหลักฐานขอศาลออกหมายจับเครือข่ายการค้ายาเสพติดรายนี้ซึ่งเป็นชาวไทยตามคำให้การของผู้ต้องหาทั้งคู่,ที่ทัณฑสถานหญิงกลาง นางชฎาพร รักษาทรัพย์ ผอ.ทัณฑสถานหญิงกลาง เปิดเผยว่า หลังรับตัว ปุ๊กกี้ เข้ามาทัณฑสถานหญิงกลางเมื่อค่ำวันที่ 19 มิ.ย. เจ้าตัวมีความวิตกกังวล เป็นเรื่องปกติของผู้ต้องขังที่เพิ่งเข้ามาอยู่ในเรือนจำ อยู่ระหว่างปรับตัวและทำใจกับสิ่งที่เกิดขึ้น หากพบมีอาการเครียดมากนักสังคมสงเคราะห์จะเข้าพูดคุยเพื่อลดอาการเครียด ในส่วนของการควบคุมตัว ปุ๊กกี้ ยังคงอยู่ในแดนแรกรับต่อไปจนกว่าจะมีการตัดสินคดี เบื้องต้นพบอดีตนักร้องดังรายนี้มีโรคประจำตัวคือหอบหืด มีการนำยารักษาติดตัวมาด้วย ทั้งนี้ เจ้าตัวไม่ได้ร้องขออะไรเป็นพิเศษ
ป.ป.ส.-บช.ปส.แจงชุดสืบสวนยังตรวจสอบไม่ถึงขั้นมีดาราคนไหนเข้าไปเกี่ยวข้องคดียาเสพติดที่มี ปุ๊กกี้ และสามีเป็นผู้ต้องหา อยู่ระหว่างรวบรวมหลักฐานขยายผลตามจับเครือข่ายและยึดทรัพย์ผู้ต้องหา
ปุ๊กกี้,จับปุ๊กกี้,ปริศนา พรายแสง,ปุ๊กกี้ค้ายา,ดาราค้ายา,คดียาเสพติด,ข่าวหน้า1